நமக்கு கூப்பிடும் தொலைவில் உள்ள பக்கத்து நாட்டில் இத்தனை கொடுமைகளும் நடந்துகொண்டிருக்கின்றன. அங்கே கொடுமைகளுக்கு இலக்காகியிருக்கும் மக்களுடன் இனம், மொழி, கலாச்சாரம் ஆகியவற்றால் ஒன்றுபட்டுள்ள தமிழர்கள் வசிக்கும் இந்தியா, இதை இனியும் வேடிக்கை பார்த்துக்கொண்டு இருக்கக்கூடாது. ஈழத் தமிழர்களுக்கு எதிரான அடக்குமுறையையும் படுகொலைகளையும் மனித உரிமைகளையும் அதற்குக் காரணமான ராணுவ நடவடிக்கைகளையும் இந்தியா சகித்துக்கொண்டு இருக்கக்கூடாது.  ஈழத் தமிழர்களைப் பூண்டோடு அழித்து ஒழிக்கும் போர் நடவடிக்கைகளை உடனடியாக நிறுத்தி, பேச்சின் மூலம் ஈழத் தமிழர்களின் நியாயமான அரசியல் உரிமைகளையும் மனித உரிமைகளையும் வழங்கவேண்டும் என்று இலங்கையை இந்திய அரசு வற்புறுத்தவேண்டும். தாமதம் இன்றி இத்தகையை நடவடிக்கைகளை மேற்கொள்ளுமாறு தாய்த் தமிழகத்தில் உள்ள ஆறரை கோடி தமிழர்களின் சார்பில், இந்திய அரசுக்கு, தமிழக முதலமைச்சர் கருணாநிதி உணர்த்தவேண்டும். இதில் தாமதித்தால் இலங்கையில் தமிழ் இனமே கூண்டோடு ஒழிக்கப்பட்டுவிடும். இந்த ஆபத்தைத் தடுத்துநிறுத்த தாயகத்துத் தமிழர்கள் ஒன்றுபட்டுக் குரல்கொடுக்க முன்வரவேண்டும். இது தொடர்பாக முதலமைச்சருக்கும் இன்று ஒரு கடிதம் எழுதி வலியுறுத்தியிருக்கிறேன் என்றார் அவர். பகுப்பு:சு. ப. தமிழ்ச்செல்வன் சிங்கப்பூர் மக்கள் நாம் செல்வோம் மகிழ்வை நோக்கியே சிங்கப்பூரின் வெற்றிதான் சிறந்த நம் நாட்டமே ஒன்றிணைவோம் அனைவரும்